கேள்வி: சைலக் - தயாரிப்பு என்பது என்ன?
பதில்: வில்லியம் சேக்சுபியரின் அறிஞரும் கும்பகோணம் சேர்ந்த வழக்கறிஞருமான கினிமா ராமு, சேக்சுபியர் எழுதிய ''தி மெர்ச்சன்ட் ஆஃப் வெனிஸ்'' நாடகத்தின் தமிழ் தழுவலாக இப்படத்திற்கு திரைக்கதை எழுதினார். இவருடன் இணைந்து அவரது நண்பர் செருகளத்தூர் சாமாவும் இணைந்து சாமா-ராமு என்ற பெயரில் படத்தை இயக்கியிருந்தனர். படத்தில் இடம் பெற்ற அனைத்துப் பாடல்களையும் யானை வைத்தியநாத ஐயர், பி. எஸ். சிவராமலிங்கம் (திரையில் டியூக்காக நடித்தவர்) மற்றும் பாபநாசம் சிவன் சகோதரர் பாபநாசம் ராஜகோபால ஐயர் ஆகியோர் எழுதியிருந்தனர். நாடக நடிகர் செங்கோட்டை கங்காதரன் கிட்டப்பாவின் சகோதரர் எஸ். ஜி. காசி ஐயர், இசையமைப்பாளராக இருந்ததைத் தவிர திரையில் ''அன்டோனியோ''வாக நடித்தும் இருந்தார். ஒளிப்பதிவை கே.பிரபாகர் என்பவரும், படத்தொகுப்பை டி. ஆர். எஸ். ராகவனும் செய்துள்ளனர். சென்னையின் கீழ்ப்பாக்கம் உள்ள பாரத் மூவிடோனில் படப்பிடிப்பு நடந்தது. உடைகள் மற்றும் அமைப்பு மூலம் கதைக்காக ஒரு உண்மையான வெனிசு தோற்றத்தை மீண்டும் உருவாக்க தயாரிப்பாளர்கள் அதிக முயற்சி எடுத்தனர்.